લખનૌ: હવે દેશમાં ખોફનાક આતંકી સંગઠન આઇએસઆઇએસનો ખતરો વધી ગયો છે. લખનૌના કાકોરીમાં થયેલી અથડામણથી હવે સ્પષ્ટ થઇ ગયું છે કે આઇએસએ ભારતમાં પગપેસારો કરીને હુમલા શરૂ કરી દીધા છે. લખનૌમાં આઇએસના આતંકી સામે ચાલેલી ૧૧ કલાક સુધીની અથડામણ બાદ એટીએસનું ઓપરેશન સંપન્ન થઇ ગયું છે અને યુપી એટીએસએ આઇએસના આતંકી સૈફુલ્લાને ઠાર માર્યો છે. દરમિયાન ભોપાલ-ઉજ્જૈન પેસેન્જર ટ્રેનમાં બ્લાસ્ટ દ્વારા આઇએસના મોડયુલેે દેશમાં આ પ્રથમ આતંકી હુમલો કર્યો હતો જેમાં ઓછી તીવ્રતાવાળા બ્લાસ્ટમાં દસ લોકો ઘાયલ થયા હતા અને હુમલાનો માસ્ટર માઇન્ડ સૈફુલ્લા લખનૌની અથડામણમાં ઠાર મરાયો હતો.